Tsierocïaid

bawd|200px|Bachgen a merch Tsierocî yng Ngogledd Carolina

Grŵp ethnig o frodorion Gogledd America yw’r Tsierocïaid neu Cherokee. Daw’r gair hwn o’r iaith Siocto "Cha-la-ke", sy’n golygu "y rhai sy’n byw yn y mynyddoedd". Yn wreiddiol roedd y Tsierocïaid yn eu galw eu hunain yn Ah-ni-yv-wi-ya ("Y brif pobl"). Maent yn siarad Cherokee, iaith Iroquoiaidd, sy’n defnyddio orgraff a ddyfeisiwyd gan Sequoyah.

Pan ddaethant i gysylltiad ag Ewropeaid gyntaf yn y 1600au roeddynt yn byw yn nwyrain a de-ddwyrain yr Unol Daleithiau presennol, yn enwedig taleithiau Georgia, Gogledd Carolina a De Carolina. Ystyrid hwy yn un o’r Pum Llwyth Gwâr. Yn y 1830au, a phoblogaeth Ewropeaidd y tiriogaethau hyn yn cynyddu’n gyflym, gorfodwyd y rhan fwyaf ohonynt i symud tua’r gorllewin i Lwyfandir Ozark yn Llwybr y Dagrau.

Yn ôl cyfrifiad 2000 yr Unol Daleithiau, y Tsierocïaid yw’r mwyaf niferus o’r 563 llwyth brodorol yn y wlad ac mae'r rhan fwyaf ohonynt yn byw yn Oklahoma. Yn ystod y blynyddoedd diwethaf mae dadlau wedi bod dros gydnabod disgynyddion caethwesion duon fu gan y Tsierocïaid yn y cyfnod cyn Rhyfel Cartref America fel aelodau o Genedl y Tsierocî.

Fe'i hadwaenir yn nawddoglyd fel un o'r Pum Llwyth Gwâr.

 Tsierocïaid enwog 
Sequoyah, dyfeisydd orgraff yr iaith Tsierocî
Elias Boudinot, gwleidydd ac awdur
Ned Christie 
Will Rogers
Jimi Hendrix, canwr o dras Tsierocïaid trwy ei nain

Gweler hefyd
Evan Jones, cenhadwr a gyfieithodd y Beibl i'r iaith Tsierocî
Cyd-Destunoli'r Genhadaeth Gymreig i'r Tsalagi - cyfrol tairieithog am y Tsierocïaid

 Dolenni allanol 
  The Cherokee Nation (safle swyddogol)
  Eastern Band of Cherokee Indians   (safle swyddogol)
  United Keetoowah Band   (safle swyddogol)

Categori:Pobloedd brodorol Gogledd America